_:n84048ca4a27d4cfabb083529bdea9adbxb0
<http://schema.org/articleBody>
"\n\n\n\n\nNjemačka je u utorak pružila podršku naporima koje predvode Ujedinjeni narodi u cilju postizanja humanitarnog prekida vatre u Libiji tokom svetog mjeseca ramazana, javlja AA.\n\n\n\nPodrška ovoj inicijativi je uslijedila nakon što se njemačka kancelarka Angela Merkel u Berlinu susrela s Fayezom al-Sarrajom, čelnikom libijske vlade u Tripoliju koju podržava i UN.\n\n\n\n\"Kancelarka je pozvala na povratak političkom procesu pod okriljem Ujedinjenih naroda\", kazao je Steffen Seibert, glasnogovornik njemačke kancelarke Merkel.\n\n\n\n\"Također je pozdravila i prijedlog specijalnog izaslanika UN-a za prekid vatre u Libiji tokom mjeseca ramazana\", dodao je.\n\n\n\nUN je povodom ramazana, islamskog mjeseca posta, pozvao zaraćene strane u Libiji na primirje.\n\n\n\nAl-Sarraj boravi u Berlinu u sklopu diplomatske posjete ključnim europskim prijestolnicama.\n\n\n\nLibija je opterećena previranjima još od 2011. godine, kada je u krvavom ustanku uz podršku NATO-a svrgnut, a zatim i ubijen Muammar Gaddafi.\n\n\n\nOd tada oštre političke podjele u zemlji dovele su do dvije suparničke vlasti, jedne u istočnoj Libiji s kojom je povezan Haftar i druge u Tripoliju, koju podržavaju Ujedinjene nacije.\n"
<https://www.kazaljka.net/novo/globus/07/05/2019/berlin-poziva-na-prekid-vatre-u-libiji-tokom-ramazana/>